
Parlamentul  României

Camera  Deputaţilor

Comisia pentru politică economică,                                Comisia pentru industrii
        reformă şi privatizare                                                           şi servicii
         Bucureşti, 22.06.2005                                                  Bucureşti, 22.06.2005

              Nr.21/210/2005                                                              Nr.23/81/2005

BIROUL PERMANENT

AL

CAMEREI DEPUTAŢILOR



Vă înaintăm, alăturat, RAPORTUL COMUN asupra proiectului de Lege privind reglementarea unor măsuri pentru complexele energetice, trimis cu adresa nr.P.L. X 209/6.06.2005.



Potrivit prevederilor art.75 din Constituţie şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.

                      PREŞEDINTE,                                       PREŞEDINTE,

                       Mihai Tudose                                      Dan Ioan Popescu                                      

Parlamentul  României

Camera  Deputaţilor

Comisia pentru politică economică,                                                                              Comisia pentru industrii şi servicii

        reformă şi privatizare                                                           

         Bucureşti, 22.06.2005                                                                                                         Bucureşti, 22.06.2005

              Nr.21/210/2005                                                                                                                      Nr.23/81/2005

R A P O R T   C O M U N

asupra proiectului de Lege privind reglementarea unor măsuri pentru complexele energetice



În conformitate cu prevederile art.89 din Regulamentul Camerei Deputaţilor, republicat, Comisia pentru politică economică, reformă şi privatizare şi Comisia pentru industrii şi serviciu au fost sesizate, spre dezbatere şi avizare în fond, cu proiectul de Lege privind reglementarea unor măsuri pentru complexele energetice, transmis cu adresa nr.P.L.x 209/6.06.2005.


La întocmirea prezentului raport, Comisiile au avut în vedere avizele:

· avizul nr.P.L.x-209/16 iunie 2005 al Comisiei juridice, de disciplină şi imunităţi;

· avizul nr.409/21 aprilie 2004 al Consiliului Legislativ.

Prezentul proiect de lege vizează stingerea datoriilor complexelor energetice, respectiv Societatea Comercială „Complexul Energetic Rovinari” – S.A., Societatea Comercială „Complexul Energetic Turceni” – S.A. şi Societatea Comercială „Complexul Energetic Craiova” – S.A. şi ale Societăţii Naţionale a Lignitului „Oltenia” S.A. prin compensarea în acţiuni a creanţelor Societăţii Comerciale pentru Închiderea – Conservarea Minelor – S.A. asupra acestora, urmând ca acţiunile să fie valorificate de către Ministerul Economiei şi Comerţului prin Oficiul Participaţiilor Statului şi Privatizării în Industrie.
În raport de obiectul şi conţinutul său, proiectul de lege face parte din categoria legilor ordinare.
În conformitate cu prevederile art.60 din Regulamentul Camerei Deputaţilor, membrii comisiilor au examinat acest proiect de lege în şedinţa din data de 21 iunie 2005.

La dezbateri au participat în calitate de invitaţi, în conformitate cu prevederile art.51 şi 52 din Regulamentul Camerei Deputaţilor, din partea Ministerului Economiei şi Comerţului, domnul secretar de stat Dan Victor Alesandru şi domnul Robert Neagoe – director general la OPSPI.

La dezbaterea acestui proiect de lege, din totalul de 23 membri ai Comisiei pentru politică economică, reformă şi privatizare au fost prezenţi 23 de deputaţi iar din totalul de 23 membri ai Comisiei pentru industrii şi servicii au fost prezenţi 23 de deputaţi.

Raportul comun a fost adoptat cu unanimitate de voturi ale celor prezenţi.

Proiectul de lege a fost dezbătut şi adoptat de Senat, în calitate de primă Cameră sesizată, în şedinţa din 26 mai 2005.

Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, republicat, competenţa decizională în cazul acestui proiect de lege aparţine Camerei Deputaţilor.

În urma dezbaterilor, comisiile au hotărât să propună spre dezbatere şi adoptare plenului Camerei Deputaţilor, proiectul de Lege privind reglementarea unor măsuri pentru complexele energetice, cu următoarele amendamente:
A M E N D A M E N T E     A D M I S E

	Nr.

crt.
	Textul legii adoptat de Senat
	Textul legii adoptat de comisii

Autorul amendamentului

	Motivaţia susţinerii

	0
	1
	2
	3

	1.
	Titlul legii

LEGE

privind reglementarea unor măsuri pentru complexele energetice


	Titlul legii

LEGE

privind unele măsuri pentru complexele energetice în vederea accelerării procesului de privatizare 

Dep.Dan Ioan Popescu - PSD

	Măsurile prevăzute în lege sunt necesare, în mod special, în vederea privatizării şi accelerării acestui proces.


	0
	1
	2
	3

	2.
	Art.1. – Se aprobă iniţierea de către Ministerul Economiei şi Comerţului, prin Oficiul Participaţiilor Statului şi Privatizării în Industrie, a procedurilor de majorare a capitalului social al societăţilor comerciale cu capital majoritar de stat prevăzute la art.2 alin.(2), prin liberarea de acţiuni noi prin compensarea creanţelor certe, lichide şi exigibile, prevăzute în anexa la prezenta lege, ale Societăţii Comerciale pentru Închiderea – Conservarea Minelor S.A. asupra acestor societăţi, cu acţiuni.


	Art.1. – Se aprobă iniţierea de către Ministerul Economiei şi Comerţului, prin Oficiul Participaţiilor Statului şi Privatizării în Industrie, a procedurilor de majorare a capitalului social al societăţilor comerciale cu capital majoritar de stat prevăzute la art.2 alin.(2), prin liberarea de acţiuni noi prin compensarea creanţelor certe, lichide şi exigibile ale Societăţii Comerciale pentru Închiderea – Conservarea Minelor S.A. asupra acestor societăţi, cu acţiuni.

Dep.Dan Ioan Popescu - PSD
Dep.Aurelia Vasile - PSD

Dep.Ioan Bivolaru – PSD


	Corelare cu prevederile art.4 prin care anexa este eliminată din lege.

	3.
	Art.2. – (1) Se împuterniceşte Ministerul Economiei şi Comerţului, prin Oficiul Participaţiilor Statului şi Privatizării în Industrie, să mandateze reprezentanţii statului în   adunările   generale   ale   acţionarilor,   să procedeze la aplicarea prevederilor art.1 şi să aprobe majorarea capitalului social al Societăţii Naţionale a Lignitului Oltenia – S.A., Societăţii Comerciale Complexul Energetic Rovinari – S.A., Societăţii Comerciale Complexul Energetic Turceni – S.A., Societăţii Comerciale Complexul Energetic Craiova – S.A., emiterea de acţiuni noi şi liberarea acestora prin compensarea unor creanţe certe, lichide şi exigibile ale Societăţii Comerciale pentru Închiderea – Conservarea Minelor – S.A. asupra societăţilor comerciale menţionate cu acţiuni ale acestora.

(2) Se împuterniceşte Ministerul Economiei şi Comerţului, prin Oficiul Participaţiilor Statului şi Privatizării în Industrie, să mandateze reprezentanţii statului în adunările generale ale acţionarilor, să exercite drepturile şi atribuţiile acţionarului la Societatea Naţională a Lignitului Oltenia – S.A., Societatea Comercială Complexul Energetic Rovinari – S.A., Societatea Comercială Complexul Energetic Turceni – S.A. şi Societatea Comercială Complexul Energetic Craiova – S.A., pentru acţiunile care fac obiectul compensărilor, potrivit art.2. 


	Nemodificat
	

	4. 
	Art.3. – (1) Acţiunile rezultate în urma compensărilor prevăzute la art.2 se transferă de către Societatea Comercială pentru Închiderea – Conservarea Minelor – S.A., potrivit hotărârii adunării generale extraordinare a acţionarilor, în termen de 30 de zile de la data aprobării fiecărei compensări, pe bază de protocol, Ministerului Economiei şi Comerţului, prin Oficiul Participaţiilor Statului şi Privatizării în Industrie, în vederea administrării şi valorificării acestora.

(2) Până la valorificarea acţiunilor ce fac obiectul compensărilor potrivit art.2, Ministerul Economiei şi Comerţului, prin Oficiul Participaţiilor Statului şi Privatizării în Industrie, va încasa dividendele aferente acestor acţiuni.

(3) Sumele obţinute în urma valorificării acţiunilor rezultate din compensările prevăzute la art.2, după deducerea cheltuielilor efectuate de către Ministerul Economiei şi Comerţului, prin Oficiul Participaţiilor Statului şi Privatizării în Industrie, pentru pregătirea şi finalizarea procesului de privatizare vor fi virate, în termen de 30 de zile de la data încasării acestora de către Ministerul Economiei şi Comerţului, prin Oficiul Participaţiilor Statului şi Privatizări în Industrie, către Societatea Comercială pentru Închiderea – Conservarea Minelor – S.A.

(4) Sumele încasate de către Societatea Comercială pentru Închiderea – Conservarea Minelor – S.A. potrivit alin.(3) se vor utiliza de societate pentru plata obligaţiilor restante către bugetul general consolidat al statului.


	Nemodificat
	

	5. 
	Art.4. – Creanţele certe, lichide şi exigibile ale Societăţii Comerciale pentru Închiderea – Conservarea Minelor – S.A. asupra Societăţii Naţionale a Lignitului Oltenia – S.A. şi complexelor energetice sunt prevăzute în anexa care face parte integrantă din prezenta lege.


	Art.4. – Creanţele certe, lichide şi exigibile ale Societăţii Comerciale pentru Închiderea – Conservarea Minelor – S.A. asupra Societăţii Naţionale a Lignitului Oltenia – S.A. şi complexelor energetice sunt cele înregistrate la data de 30 iunie 2005.

Dep.Dan Ioan Popescu – PSD

Dep.Aurelia Vasile – PSD

Dep.Ioan Bivolaru - PSD
	Datele din anexă sunt cele de la sfârşitul anului 2004 şi nu corespund celor valabile la data la care legea va intra în vigoare.

	6. 
	ANEXĂ

Creanţele certe, lichide şi exigibile ale Societăţii Comerciale pentru Închiderea – Conservarea Minelor – S.A. asupra S.N.L. Oltenia Tg.Jiu şi complexelor energetice

S.C. Complexul Energetic Rovinari – S.A.
821.398.219.913,08 lei

S.C. Complexul Energetic Turceni – S.A.

695.205.557.262,50 lei

S.C. Complexul Energetic Craiova – S.A.

53.772.719.069,11 lei

S.N.L. Oltenia Tg.Jiu – S.A.

2.105.121.544.755,31 lei

TOTAL: 3.675.498.041.000,00 lei


	Se elimină.

Dep.Dan Ioan Popescu - PSD
Dep.Aurelia Vasile - PSD

Dep.Ioan Bivolaru – PSD


	Prin modificarea art.4, anexa nu mai este necesară.




                                          PREŞEDINTE,                                                               PREŞEDINTE,

                                            Mihai Tudose                                                              Dan Ioan Popescu        
                                              SECRETAR,                                                                  SECRETAR,            
                                     Vasile Cosmin Nicula                                                          Aurelia Vasile
Consilier,  Anca Chiser                                                                                                                                                                                                   Consilier, Silvia Vlăsceanu
Expert, Graziella Segărceanu

